CoWIN App: ನಕಲಿ ಅಯಪ್ ಹಾವಳಿ ಬಗ್ಗೆ ಎಚ್ಚರಿಕೆ ನೀಡಿದ ಕೇಂದ್ರ ನವದೆಹಲಿ: ದೇಶದಾದ್ಯಂತ ಕೋವಿಡ್ ಲಸಿಕೆ ನೀಡಿಕೆಗೆ ಸಿದ್ಧತೆ ನಡೆದಿದ್ದು, ಆಯಪ್ ಮೂಲಕ ನೋಂದಣಿ ಮಾಡುವ ವಿಚಾರದಲ್ಲಿಯೂ ಸರ್ಕಾರ ಕಾರ್ಯಪ್ರವೃತ್ತವಾಗಿದೆ. ಈ ಮಧ್ಯೆ, ಕೋವಿಡ್ ಲಸಿಕೆ ಅಯಪ್ ಹೆಸರಿನಲ್ಲಿ ನಕಲಿ ಅಯಪ್ ಜನರ ದಾರಿತಪ್ಪಿಸುತ್ತಿದೆ. ಕೋವಿನ್ ಅಯಪ್ ಅನ್ನು ಇನ್ನೂ ಅಧಿಕೃತವಾಗಿ ಬಿಡುಗಡೆ ಮಾಡಿಲ್ಲ ಎಂದು ಕೇಂದ್ರ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಇಲಾಖೆ ತಿಳಿಸಿದೆ. ಅಧಿಕೃತ ಅಯಪ್ ಶೀಘ್ರ ಬಿಡುಗಡೆ: ಕೋವಿನ್ ಅಧಿಕೃತ ಅಯಪ್ ಅನ್ನು ಸರ್ಕಾರ ಶೀಘ್ರದಲ್ಲಿ ಬಿಡುಗಡೆ ಮಾಡಲಿದೆ. ಕೋವಿನ್ ಅಯಪ್, ಲಸಿಕೆ ಕುರಿತ ಮಾಹಿತಿ, ನೋಂದಣಿ ಮತ್ತು ಟ್ರ್ಯಾಕಿಂಗ್ ಸಹಿತ ವಿವಿಧ ಪ್ರಯೋಜನ ಒದಗಿಸಲಿದೆ. ಆದರೆ ನಕಲಿ ಅಯಪ್ ಬಗ್ಗೆ ಎಚ್ಚರಿಕೆ ವಹಿಸಬೇಕು ಸಚಿವಾಲಯ ಟ್ವೀಟ್ ಮೂಲಕ ಎಚ್ಚರಿಕೆ ನೀಡಿದೆ. ಗೂಗಲ್ ಪ್ಲೇ ಸ್ಟೋರ್ನಲ್ಲಿ ನಕಲಿ ಆಯಪ್ ಕೋವಿನ್ ಅಂದರೆ, ಕೋವಿಡ್ ಇಂಟಲಿಜೆನ್ಸ್ ನೆಟ್ವರ್ಕ್ ಹೆಸರಿನ ಅಯಪ್ ಇನ್ನೂ ಅಧಿಕೃತವಾಗಿ ಬಿಡುಗಡೆಯಾಗಿಲ್ಲ. ಆಗಲೇ ಕಿಡಿಗೇಡಿಗಳು ಗೂಗಲ್ ಪ್ಲೇ ಸ್ಟೋರ್ ಮೂಲಕ ನಕಲಿ ಅಯಪ್ ಅನ್ನು ಪರಿಚಯಿಸಿದ್ದು, ಬಳಕೆದಾರರು ಅಸಲಿ ಅಯಪ್ ಎಂದು ಭಾವಿಸಿ, ನಕಲಿ ಅಯಪ್ ಅಳವಡಿಸಿಕೊಂಡು ಸಮಸ್ಯೆ ಎದುರಿಸುವಂತಾಗಿದೆ. ಸೈಬರ್ ವಂಚನೆ ಸಾಧ್ಯತೆ ನಕಲಿ ಕೋವಿನ್ ಅಯಪ್ ಅನ್ನು ಇನ್ಸ್ಟಾಲ್ ಮಾಡಿಕೊಂಡರೆ, ಅದರಿಂದ ಬಳಕೆದಾರರ ವೈಯಕ್ತಿಕ ಮಾಹಿತಿ ಮತ್ತು ಫೋನ್ ವಿವರ, ಅದರಲ್ಲಿನ ಪ್ರಮುಖ ಸಂಗತಿಗಳು ಸೈಬರ್ ವಂಚಕರ ಪಾಲಾಗುವ ಸಾಧ್ಯತೆಯಿದೆ. ಹೀಗಾಗಿ ಎಚ್ಚರಿಕೆ ವಹಿಸುವುದು ಸೂಕ್ತ ಎಂದು ಸಚಿವಾಲಯ ಹೇಳಿದೆ. ಕೋವಿಡ್ ಜಾಗೃತಿ ಕಾಲರ್ ಟ್ಯೂನ್ನಿಂದ ಅಮಿತಾಭ್ ಧ್ವನಿ ತೆಗೆಯಲು ಕೋರಿ ಅರ್ಜಿ